
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 22.10.2019 година
 относно временното засилване на официалния контрол и спешните мерки, уреждащи въвеждането в Съюза на някои стоки от някои трети държави за изпълнение на регламенти (ЕС) 2017/625 и (EО) No 178/2002 на Европейския парламент и на Съвета и за отмяна на регламенти (ЕО) No 669/2009, (ЕС) No 884/2014, (ЕС) 2015/175, (ЕС) 2017/186 и (ЕС) 2018/1660 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (EС) 2017/625 на Европейския парламент и на Съвета 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) No 999/2001, (ЕО) No 396/2005, (ЕО) No 1069/2009, (ЕО) No 1107/2009, (ЕС) No 1151/2012, (ЕС) No 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) No 1/2005 и (ЕО) No 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) No 854/2004 и (ЕО) No 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета
 1
 , и по-специално член 34, параграф 6, буква а), член 47, параграф 2, буква б), член 54, параграф 4), букви а) и б) и член 90, буква в) от него,
 като взе предвид Регламент (ЕО) No 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните
 2
 , и по-специално член 53, параграф 1, буква б) от него,
 като имат предвид, че:
 (1)С Регламент (ЕС) 2017/625 се обединяват в единна законодателна рамка правилата, приложими към официалния контрол на животните и стоките, въвеждани в Съюза, с цел да се провери съответствието със законодателството на Съюза в областта на агрохранителната верига. За тази цел с него се отменят и заменят Регламент (ЕО) No 882/2004
 3
 и други актове на Съюза, уреждащи понастоящем официалния контрол в конкретни области.
 (2)Съгласно Регламент (ЕС) някои категории животни и стоки от определени трети държави трябва винаги да се представят на граничните контролни пунктове за официален контрол преди въвеждането им в Съюза. Освен това в член 47, параграф 1, букви г) и д) от Регламент (ЕС) 2017/625 се определя, че стоките, които подлежат на мерки, изискващи временно засилване на официалния контрол или прилагане на спешни мерки, следва да подлежат на официален контрол на граничните контролни пунктове при въвеждането им в Съюза.
 (3)Във връзка с горното съгласно Регламент (ЕС) 2017/625 някои стоки от определени трети държави следва да подлежат на временно засилване на официалния контрол на граничните контролни пунктове в случите, за които е взето решение от Комисията чрез